=== Det Første Triumvirat ===
{{uddybende|Triumvirat}}
Sullas død åbnede et magttomrum – hvor var diktaturet uden dets diktator? Denne situation var jo alt andet end holdbar, og en Sullamodstander, der havde en hær i Spanien løsrev sig fra Rom. [[Pompejus]], den hærleder der havde hjulpet [[Lucius Cornelius Sulla|Sulla]] i borgerkrigen, nedkæmpede ham, imens en anden af Sullas officerer, [[Marcus Licinius Crassus|Crassus]], nedkæmpede et slaveoprør ledet af Spartacus på Sicilien. [[Marcus Licinius Crassus|Crassus]] og [[Pompejus]] slog sig sammen og blev [[consul]]er i [[70 f.Kr.]], et valg de købte ved at genindføre tribunalets magt. [[Pompejus]] blev så sendt til Middelhavet for at rense ud iblandt de pirater, der hærgede Roms ''mare nostrum.'' Dette gjorde han så effektivt, at han i 66 blev sendt imod kong Mithridates, der igen begik oprør. Til at løse denne opgave fik han ''imperium'' over alle provinser øst for Italien – en magt, der endnu ikke var givet til nogen feltherre. Denne enorme magt var forståeligt nok frygtindgydende overfor [[Marcus Licinius Crassus|Crassus]], der stod som den næststærkeste af feltherrerne efter [[Lucius Cornelius Sulla|Sulla]], og indgik derfor et forbund med [[Julius Cæsar|Gajus Julius Cæsar]], der var i stor gæld efter en halvt mislykket politisk karriere.
Filosofi Politik Historie Tidligere_riger,_stater,_protektorater,_kolonier_og_lande Foreninger Organisationer